कर्नाटक विधानसभा चुनाव के लिए जारी मतगणना में अब तक मिले रुझानों में साफ दिखाई देने लगा है कि राज्य में सत्तासीन कांग्रेस को झटका लगने जा रहा है, और उनकी सत्ता जाने के आसार दिख रहे हैं. प्रधानमंत्री नरेंद्र मोदी के नेतृत्व वाली BJP ने सुबह 9:45 बजे तक पिछले विधानसभा चुनाव की तुलना में 57 सीटों के अभूतपूर्व फायदे के साथ 96 सीटों पर बढ़त बनाई हुई है, जबकि सत्तारूढ़ कांग्रेस के प्रत्याशी सिर्फ 80 सीटों पर आगे हैं, और उन्हें 39 सीटों का नुकसान होता नज़र आ रहा है.